**Aleksandra Yurjevna Gorjatsjkina** (født 1998) er en russisk sjakkspiller og stormester. Hun er rangert som den 3. beste kvinnelige sjakkspilleren i verden etter FIDE-rating, bak Hou Yifan og Koneru Humpy. Hennes topprating på 2611 gjør henne til den fjerde høyest rangerte kvinnen i sjakkhistorien, og den høyest rangerte russiske kvinnen noensinne. Gorjatsjkina konkurrerte under finalen i verdensmesterskapet for kvinner i 2020, men tapte i tiebreak i hurtigsjakk mot Ju Wenjun. Hun er også tre ganger russisk mester i sjakk for kvinner, henholdsvis i 2015, 2017 og 2020. I august 2023 vant hun FIDEs verdensmesterskap for kvinner etter å ha beseiret Nurgyul Salimova i tiebreak.

Gorjatsjkina har to seire fra Junior-VM for jenter, og i en alder av 13 ble Gorjatsjkina tidenes tredje yngste Kvinnelige stormester kun bak Hou Yifan og Kateryna Lagno. I 2018 ble hun den femte yngste kvinnen som har mottatt stormestertittelen.

Noen av Gorjatsjkinas beste prestasjoner har vært under Russian Championship Higher League hvor hun scoret 5½/9 i både 2018 og 2020 og med endt rating på 2713 og 2656. I Russian Team Championship Higher League scoret hun 6/8 i 2019 og endte med en rating på 2670.

Tidlig liv og bakgrunn
----------------------

 Gorjatsjkina med sin far Yuri i 2015
Aleksandra Gorjatsjkina ble født 28. september 1998 i Orsk i Orenburg Oblast i Russland. Moren Larisa Matvienko og faren Yuri Goryachkin er begge erfarne sjakkspillere. Faren hennes er FIDE-mester med en FIDE-rating på 2395. Moren er en russisk idrettsmesterkandidat i sjakk med en topp FIDE på 2210. Faren hennes er også sjakktrener og offisiell FIDE-trener. I tillegg har Gorjatsjkina en 12 år yngre søster Oksana, som også er sjakkspiller.

Til tross for foreldrenes bakgrunn var Gorjatsjkina i utgangspunktet ikke interessert i sjakk, men foretrakk i stedet aktiviteter som dans og bordtennis. Hun ble derimot etterhvert mer interessert i sjakk og begynte å spille i en alder av seks. Da Gorjatsjkina gikk i barnehagen tok faren henne med til kveldssjakkskolen for barn. I følge moren lærte Gorjatsjkina i stor grad mens hun så på farens forelesninger fra sidelinjen. Faren hennes endte opp som hennes første trener. Gorjatsjkina var i stand til å beseire moren sin i en alder av ni, og faren ikke lenge etter. Etter hennes første verdensmesterskap for ungdom flyttet Gorjatsjkina og faren til Salekhard i Sibir i 2011, slik at hun kunne trene ved Anatolij Karpovs «Polar Chess School», hvor faren hennes også skulle jobbe som trener. Etter omtrent et år flyttet moren og hennes yngre søster også til Salekhard. På Polar Chess School begynte hun å trene med stormesteren Vladimir Belov.

Sjakkkarriere
-------------

### 2008–14: To ganger juniorverdensmester

 Gorjatsjkina på Tata Steel Chess Tournament i 2013
Gorjatsjkina hadde stor suksess under Ungdoms- og Junior-VM i sjakk, og var generelt en av de høyest rangerte spillerne under disse turneringene. Hun vant tilsammen fem gullmedaljer i jentemesterskapene, i divisjonen under 10 i 2008, divisjonen under 14 år i 2011, og divisjonen under 18 år i 2012, og to i divisjonen under 20 i 2013 og 2014. Hun vant også en bronsemedalje i 2009 og endte 1½ poeng bak Sarasadat Khademalsharieh etter 11 runder. Gorjatsjkina vant gull i divisjonene under 10, under 14 og under 20 som toppseedet i disse begivenhetene. Hennes beste prestasjon under disse turneringene var i 2011, hvor hun scoret en perfekt score på 9/9. I løpet av turneringen beseiret hun de neste tre best plasserte spillerene, inkludert bronsemedaljevinner Khademalsharieh. Gorjatsjkina endte med en rating på 2313. Gorjatsjkina vant igjen over Khademalsharieh sitt andre verdensmesterskap for jenter i 2014, og endte 1½ poeng foran etter 13 runder. Gorjatsjkina hadde lignende suksess i EM i sjakk for ungdom. Etter å ha vunnet en sølvmedalje i 2009, vant hun gull i 2010, 2011og 2012.

Gorjatsjkina nådde først en FIDE-rating over 2000 i januar 2009 i en alder av ti år. Hun fikk 60 ratingpoeng av å vinne det russiske PriFR under 18-arrangementet i 2008. Hennes største rangeringshopp var i 2011, da hun steg nesten 300 poeng fra 2045 til 2333. Etter å ha oppnådd tittelen Kvinnelig FIDE-mester fikk hun 48 ratingpoeng. Hun konkurrerte deretter i sitt første Europamesterskap for kvinner og scoret 5½/11, og seiret blant annet mot den kvinnelige stormesteren Olga Girya. Gorjatsjkina fulgte opp suksessen ved å komme på delt førsteplass under Czech Open, og havnet på en klar førsteplass under Lyudmila Rudenko Memorial. Under Czech Open mottok hun tittelen Kvinnelig internasjonal mester og fikk også en kvinnelig stormester-norm.

Etter gjennombruddsåret i 2011 fortsatte Gorjatsjkina å jevnlig stige i rating i 2012, og nådde 2400 for første gang januar 2013. Tidlig i 2012 oppnådde hun ytterligere to kvinnelige stormester-normer, hvorav den siste kom under hennes andre europamesterskap. Siden hun allerede var rangert over 2300 ble hun en av de yngste kvinnelige stormestrene i historien i en alder av 13 år, 5 måneder og 14 dager, litt over et år bak Hou Yifan som oppnådde bragden da hun var 12 år og 3 måneder gammel.

Gorjatsjkina opprettholdt en rating på rundt 2400 i 2013 og 2014, og nådde så høyt som 2441 i desember 2014. Hun deltok i Tata Steel C-turneringen i Wijk aan Zee i januar 2013 og scoret nær bunnen med 3½/13 poeng. Hun valgte å konkurrere i åpen klasse under det russiske mesterskapet i 2013 og endte på en andreplass med 6½/9. Takket være en delt andreplass under Women's Russian Championship Higher League kvalifiserte hun seg til det russiske kvinnemesterskapets superfinale for første gang. Der scoret hun 4½/9 og endte på en delt fjerdeplass. Året etter scoret hun 5½/9 og endte på en delt tredjeplass. Gorjatsjkina oppnådde også en internasjonal mester-norm i 2013 og 2014 under henholdsvis European Individual Women's Chess Championship og i åpen klasse under European Individual Chess Championship. I 2014 beseiret hun Boris Savchenko og Alexander Ipatov, to stormestre som begge var rangert over 2600.

### 2015–18: Stormester og dobbelt russisk mester

 Gorjatsjkina (i midten) etter superfinalen under det russiske kvinnemesterskapet i 2017
Gorjatsjkina var på nippet til å nå en rating på 2500 i løpet av av 2015, men oppnådde den først i januar 2016 i en alder av 17. Hun fikk sin tredje og siste IM-norm under European Individual Championship i 2015. Selv om hun mottok flere normer i løpet av de neste årene ble hun aldri offisielt tildelt tittelen Internasjonal mester. Gorjatsjkina debuterte i verdensmesterskapet i sjakk for kvinner i 2015 hvor hun ble slått ut i andre runde av Anna Muzytsjuk. To av hennes beste resultater i 2015 kom mot slutten av året, når hun ble russisk kvinnemester og vant den russiske cupen for kvinner for andre gang. Hun vant superfinalen under det russiske kvinnemesterskapet med en poengsum på 8/11(+6–1=4) mens hun fortsatt kun var 16 år gammel. Med denne prestasjonen fikk hun også sin første stormester-norm. 

Etter å ha passert 2500 falt Gorjatsjkina tilbake til rundt 2400 i mai 2016 og nådde ikke 2500 igjen før i juni 2018. Hun mottok ikke flere stormester-normer i 2016, og fikk i beste fall tre ekstra overflødige IM-normer. Hun klarte ikke gjenta forrige års prestasjon under superfinalen i det russiske kvinnemesterskapet i 2016 og scoret bare 5/11. Gorjatsjkina bedret ratingen sin igjen i 2017. Selv om hun nok en gang tapte i andre runde av verdensmesterskapet i sjakk for kvinner i 2017 fikk hun en stormester-norm under europamesterskapet for kvinner. Hun kapret sølvmedaljen i turneringen, og endte med en poengsum på 8/11, et ½ poeng bak Nana Dzagnidze. Mot slutten av året vant Gorjatsjkina sitt andre russiske kvinnemesterskap. Hun beseiret Natalia Pogonina i et sluttspill i hurtigsjakk etter at de endte på delt førsteplass med 7/11.

Gorjatsjkina klatrer tilbake til en rating på 2500 i løpet av 2018, og nådde en ny topprating på 2535 i august. I april fikk hun sin tredje og siste stormester-norm under Aeroflot Open A. I løpet av turneringen scoret hun 4½/9 (+1–1=7) mot ni spillere rangert mellom 2571 og 2625, inkludert åtte stormestre. Hun ble den femte yngste kvinnen som fikk stormestertittelen da hun var 19 år og 5 måneder. Som fersk stormester hadde hun nok en økning i rating under Russian Championship Higher League i august, og fikk 26 poeng etter en endt poengsum på 5½/9 og en rating på 2713 mot motstandere som alle hadde rating over 2600. Med denne økningen i rating ble hun også blant de topp 10 beste kvinnene gjennom tidene. Hun tapte derimot under andre runde av verdensmesterskapet i sjakk for kvinner i 2018 og endte på en delt tredjeplass ved det russiske kvinnemesterskapet.

### 2019–: VM-utfordrer

 Gorjatsjkina (til venstre) og Jan Nepomnjasjtsjij, vinnere av det russiske mesterskapets superfinale i 2020
Gorjatsjkina fikk tilbake de fleste ratingpoengene hun tapte i de foregående månedene i begynnelsen av 2019. Hun scoret 6½/11 under europamesterskapet i 2019, og markerte seg særlig etter en seier mot Rauf Mamedov som da hadde en rating på 2701. Hun gjorde deretter et stort gjennombrudd under Kandidatturneringen som ble gjenopplivet i forbindelse med oppløsningen av knockout-formatet som hadde blitt brukt de siste to tiårene. Gorjatsjkina vant overlegent turneringen med 1½ poeng. Hun scoret totalt 9½/14 og seieret med to runder igjen i kraft av å ha 9 poeng og en ledelse på 2½ poeng etter tolv runder. Med en dominerende rating på 2666 rykket hun opp til nr. 3 i verden kun bak Hou Yifan og den regjerende verdensmesteren for kvinner Ju Wenjun. Hun vant også muligheten til å utfordre Ju i verdensmesterskapet.

Under verdensmesterskapet for kvinner 2020 var første omgang i Kina og andre omgang i Russland. I Kina vant Ju og Gorjatsjkina hvert sitt parti med hvit. I Russland tok Gorjatsjkina ledelsen i den åttende runden før Ju vant to runder på rad, hvorav den andre var den eneste seieren med svart i turneringen. Likevel vant Gorjatsjkina det siste klassiske partiet og turneringen måtte avgjøres med en serie på fire tiebreak-kamper i hurtigsjakk. Etter at Gorjatsjkina ikke klarte å ta fordelen av gode vinnersjansene i det første partiet med svart, vant Ju den tredje kampen med hvit. Ettersom de andre tiebreak-kampene endte med remis, vant Ju kampen og beholdt verdensmestertittelen.

I 2021 scoret Gorjatsjkina 6,5/9 poeng under Open Russian Championship Higher League. Med dette resultatet kvalifiserte hun seg til den 74. russiske superfinalen. 

I august 2023 vant Gorjatsjkina Women's Chess World Cup mot Nurgyul Salimova.

Lagkonkurranser
---------------

### Ungdomsarrangementer

Gorjatsjkinas første ungdomslagssuksess var da hun ledet Russland til en gullmedalje med en perfekt poengsum på 3/3 på førstebordet under EM for jenter under 18 år i 2012. Hun spilte på andrebordet under sjakk-OL 2014 i klassen under 16. Russland endte på andreplass rett bak India. Individuelt endte Gorjatsjkina på en fjerdeplass på andrebordet, og vant jentenes gullmedalje. Hun vant også en briljantprisen for sin sjuende runde med svart mot Cemil Can Ali Marandi på grunn av et farlig offerspill med et tårn og en springer på kongesiden.

### Internasjonale arrangementer

 Gorjatsjkina ved sjakk-OL i 2016
Gorjatsjkina har representert Russland i kvinneklassene ved EM i lagsjakk, VM i lagsjakk og i sjakk-OL. Hun debuterte på det russiske kvinnelaget på reservebordet ved EM i lagsjakk i 2013, og scoret 2½/5 og bidro til at Russland vant en sølvmedalje, rett bak Ukraina. Hennes neste store landslagsbegivenhet var under verdensmesterskapet for kvinner i 2015 hvor hun scoret 5/7 og sikret seg en sølvmedalje på fjerde bord. Senere på året spilte hun ved bord tre i EM for kvinner, og vant både individuelle- og laggull.

Gorjatsjkina gjorde sin OL-debut i 2016 på det tredje bord. Hun presterte ikke veldig bra og scoret 4,5/9 med en rating på 2328 og en endt fjerdeplass for det russiske laget. I sitt andre verdensmesterskap i lagspill i 2017 vant Gorjatsjkina sitt første laggull, og spilte på fjerde bord bak Alexandra Kostenjuk, Kateryna Lagno og Valentina Gunina. Hun vant bronse ved fjerde bord. Russland vant nok en gullmedalje under EM senere på året, det Gorjatsjkina igjen spilte på det fjerde bord.

### Nasjonale arrangementer

Gorjatsjkina har også representert sin region YaNAO under det russiske lagmesterskapet. De hadde ingen gode resultater fra 2013 til 2015, og endte på sisteplass i 2014 og 2015. Gorjatsjkina spilte på tredje bord alle disse årene og presterte bra i 2015 med en rating på 2638.

Historiske prestasjoner
-----------------------

Gorjatsjkina er den fjerde høyest rangerte kvinnen i sjakkhistorien, etter å ha nådd en FIDE-rating på 2611 i august 2021. De eneste kvinnene som har blitt rangert høyere enn henne er Judit Polgár, Hou Yifan og Koneru Humpy. Hun er også den høyest rangerte russiske kvinnen i sjakkhistorien, foran søstrene Nadezhda og Tatiana Kosintseva som hadde ratinger på henholdsvis 2576 og 2581.

Spillestil
----------

Gorjatsjkina foretrekker å spille 1.d4 (Dronningbondespill) med hvit, og bruker denne åpningen i mer enn halvparten av partiene sine. Hennes hyppigste åpninger med 1.d4 er avslått dronninggambit (1.d4 d5 2.c4 e6) og katalansk (1.d4 Nf6 2.c4 e6 3.g3). Med svart forsvarer Gorjatsjkina oftest 1.d4 med slavisk (1.d4 d5 2.c4 c6) og forsvarer vanligvis 1.e4 med Caro-Kann (1.e4 c6).

Bemerkelsesverdige spill
------------------------

Stilling etter 16. Be2 Rxh2 17. Rxh2 Qxg3+ 18. Rf2 Ng4 19. fxg4 Bh4
* Cemil Can Ali Marandi (2423) – Aleksandra Gorjatsjkina (2441), Sjakk-OL 2014 (under 16): Runde 7; Slavisk forsvar, 0–1. Stormester Mihail Marin kommenterte, «Selv om kombinasjonen i dette spillet ikke er helt forsvarlig, bestemte vi oss for å gi den prisen for brillianse grunnet svarts ambisjoner og mot.» Noen av Marins kommentarer er inkludert nedenfor.

1. d4 d5 2. c4 c6 3. Nf3 Nf6 4. e3 Bf5 5. Nc3 e6 6. Nh4 Be4 7. f3 Bg6 8. Qb3 Qc7 9. Bd2 Be7 10. Nxg6 hxg6 11. g3 a6 12. Rc1 dxc4 13. Bxc4 c5 14. dxc5 Nc6 15. Qc2 Rd8 16. Be2 Rxh2 17. Rxh2 Qxg3+ 18. Rf2 Ng4 19. fxg4 Bh4 (*«Sort har farlig initiativ, men har betalt en enorm pris for det: et tårn og en springer.*») 20. Kd1? *(«Trekker tilbake tårnet for enkelt. Riktignok ser hvits posisjon trang ut etter 20.Nd1 Qg1+ 21.Bf1 Ne5, men den presiste 22.Qe4, som forsvarte f3, ville ha latt henne ha mangelfulle måter å fortsette angrepet på.»* ) Qxf2 21. Qe4 Qe1+! (" *Hvit må ha oversett dette enkle trekket når han spilte 20.Kd1?* ») 22. Kc2 Qxd2+ 23. Kb1 Bg5 («*Sort har hentet alle ulempen med de tapte offiserene og beholder en vunnet stilling.*») 24. Bxa6 Qxe3 25. Qxe3 Bxe3 26. Bxb7 Na5 27. Ba6 Bxc1 28. Kxc1 Rd4 29. Be2 Kd7 30. Kc2 Nb7 31. Bb5+ Kd8 32. Na4 Rxg4 33. Kc3 f5 34.b4 f4 35. Kd3 g5 36. Ba6 Kc7 37. Nc3 Rg3+ 38. Kd4 e5+ 39. Kc4 f3 40. Nd5+ Kd7 41. Kb5 Nd8 42. Kb6 f2 43. Bb5+ Ke6 44.c6 Nxc6 45. Kxc6 e4 46. Bc4 Ke5 47.b5 Rg1 48.b6 Rc1 49.b7 Rxc4+ 50. Kd7 f1Q 51.b8Q+ Kd4 52. Ne7 Qh3+ 53. Kd6 Qh2+ 0–1

Fotnoter
--------

**Type nummerering**
1. ↑  russisk: Алекса́ндра Ю́рьевна Горя́чкина
2. ↑  1=+ indikerer seier, - indikerer tap, = indikerer remis

Referanser
----------

1. ↑   TASS Encyclopedia, TASS Encyclopedia person ID goryachkina-aleksandra-yurevna[Hentet fra Wikidata]
2. ↑  «FIDE World Cup: Goryachkina wins Women's World Cup; Praggnanandhaa eliminates Caruana to reach finals». Besøkt 22. august 2023.
3. ↑  «Aleksandra Goryachkina». Besøkt 17. oktober 2020.
4. 1 2  «Jouri Goriatchkin». Besøkt 17. oktober 2020.
5. ↑  «Larisa Matvienko». Besøkt 17. oktober 2020.
6. 1 2  Tregub, Elena. «Гроссмейстер мечтает о короне». Arkivert fra originalen 2. august 2022. Besøkt 17. oktober 2020.
7. ↑  «FIDE Rating List: July 1997». Besøkt 5. desember 2020.
8. ↑  «Oksana Goriachkina». Besøkt 16. januar 2020.
9. 1 2  Rybakov, Denis. «День "Х" настал. Рассказываем про Александру Горячкину, которая уже сегодня может войти в историю». Besøkt 17. oktober 2020.
10. ↑  Tregub, Elena. «Гроссмейстер мечтает о короне». Arkivert fra originalen 2. august 2022. Besøkt 17. oktober 2020.
11. ↑  «Aleksandra Goryachkina». Besøkt 17. oktober 2020.
12. ↑  Kublashvili, Eteri. «Александра Горячкина: В круговиках мне всегда легче играется». Arkivert fra originalen 21. oktober 2020. Besøkt 17. oktober 2020.
13. ↑  «Aleksandra Goryachkina». Besøkt 17. oktober 2020.
14. 1 2  «World Youth Chess Championship 2008 – Girls 10». Besøkt 17. oktober 2020.
15. 1 2 3  «World Youth Chess Championship 2011 – U 14 Girls». Besøkt 17. oktober 2020.
16. 1 2  «World Youth Chess Championship 2012 – U18 Girls». Besøkt 17. oktober 2020.
17. ↑  «World Junior Championship (Girls) (2013)». Besøkt 17. oktober 2020.
18. 1 2 3  «World Under 20 Girls Chess Championship 2014». Besøkt 17. oktober 2020.
19. ↑  «World Youth Chess Championship 2009 (U12G)». Besøkt 17. oktober 2020.
20. ↑  «European Youth Chess Championship 2009 Girls – 12». Besøkt 17. oktober 2020.
21. ↑  «European Youth Chess Championship Batumi 2010 - Girls Under 12». Besøkt 17. oktober 2020.
22. ↑  «European Youth Chess Championship Albena 2011 - Girls Under 14». Besøkt 17. oktober 2020.
23. ↑  «European Youth Chess Championship G18 Prague 2012 - Girls Under 18». Besøkt 17. oktober 2020.
24. 1 2 3 4  «Aleksandra Goryachkina». Besøkt 18. oktober 2020.
25. ↑  «Aleksandra Goryachkina Standard Ratings January 2009». Besøkt 18. oktober 2020.
26. 1 2  «Aleksandra Goryachkina Rating Progress Chart». Besøkt 18. oktober 2020.
27. ↑  «61 Women's RUS Chmp 2011 FL». Besøkt 18. oktober 2020.
28. ↑  «Aleksandra Goryachkina Standard Ratings May 2011». Besøkt 18. oktober 2020.
29. ↑  «Aleksandra Goryachkina Standard Ratings July 2011». Besøkt 18. oktober 2020.
30. ↑  «Aleksandra Goryachkina Standard Ratings September 2011». Besøkt 18. oktober 2020.
31. ↑  «Aleksandra Goryachkina Standard Ratings November 2011». Besøkt 18. oktober 2020.
32. ↑  «Aleksandra Goryachkina Superior in the Lyudmila Rudenko Memorial». Besøkt 18. oktober 2020.
33. ↑  «Aleksandra Goryachkina Rating Progress Chart». Besøkt 18. oktober 2020.
34. ↑  «Aleksandra Goryachkina». Besøkt 18. oktober 2020.
35. ↑  «Aleksandra Goryachkina becomes WGM at 13». Besøkt 18. oktober 2020.
36. ↑  «Aleksandra Goryachkina Rating Progress Chart». Besøkt 18. oktober 2020.
37. ↑  Crowther, Mark. «75th Tata Steel Wijk aan Zee 2013». Besøkt 21. august 2015.
38. ↑  «Russian Youth won by Artemiev and Kashlinskaya». Besøkt 21. august 2015.
39. ↑  Crowther, Mark. «66th Russian Championship Higher League 2013». Besøkt 21. august 2015.
40. ↑  «Superfinal.Woman.2013». Besøkt 18. oktober 2020.
41. ↑  Crowther, Mark. «Russian Championship Superfinal 2014». Besøkt 25. august 2015.
42. ↑  «Aleksandra Goryachkina: International Master (IM)». Besøkt 18. oktober 2020.
43. ↑  «Aleksandra Goryachkina Standard Ratings February 2014». Besøkt 18. oktober 2020.
44. ↑  «Aleksandra Goryachkina Standard Ratings April 2014». Besøkt 18. oktober 2020.
45. ↑  «Aleksandra Goryachkina Rating Progress Chart». Besøkt 18. oktober 2020.
46. ↑  «European Individual Chess Championship 2015». Besøkt 18. oktober 2020.
47. ↑  «Aleksandra Goryachkina». Besøkt 18. oktober 2020.
48. ↑  «Aleksandra Goryachkina: International Master (IM)». Besøkt 18. oktober 2020.
49. 1 2 3  «Aleksandra Goryachkina». Besøkt 18. oktober 2020.
50. 1 2  «Tomashevsky and Goryachkina Become Champions». Besøkt 20. august 2015.
51. ↑  «Aleksandra Goryachkina wins Women Russian Cup 2015». Besøkt 3. januar 2016.
52. ↑  «Aleksandra Goryachkina Rating Progress Chart». Besøkt 18. oktober 2020.
53. ↑  «Aleksandra Goryachkina». Besøkt 18. oktober 2020.
54. ↑  «Aleksandra Goryachkina: International Master (IM)». Besøkt 18. oktober 2020.
55. ↑  «Aleksandra Goryachkina Standard Ratings November 2016». Besøkt 18. oktober 2020.
56. ↑  «18th European Women's Championship 2017». Besøkt 3. januar 2018.
57. ↑  «Peter Svidler and Aleksandra Goryachkina are 2017 Russian Champions». Besøkt 2. januar 2018.
58. ↑  «Aleksandra Goryachkina Rating Progress Chart». Besøkt 18. oktober 2020.
59. ↑  «Aleksandra Goryachkina». Besøkt 18. oktober 2020.
60. ↑  «Aeroflot Open 2018 A». Besøkt 18. oktober 2020.
61. ↑  Steincamp, Isaac. «The Youngest Chess Grandmasters In History». Besøkt 18. oktober 2020.
62. ↑  «Aleksandra Goryachkina Standard Ratings August 2018». Besøkt 18. oktober 2020.
63. ↑  «Russian Championship HL 2018 Male». Besøkt 19. oktober 2020.
64. ↑  «Aleksandra Goryachkina Top Lists». Besøkt 18. oktober 2020.
65. ↑  «Aleksandra Goryachkina Standard Ratings October 2018». Besøkt 18. oktober 2020.
66. ↑  «Aleksandra Goryachkina Standard Ratings August 2019». Besøkt 18. oktober 2020.
67. ↑  «New format for the Women's World Championship Cycle». Besøkt 10. desember 2020.
68. ↑  Pereira, Antonio. «Goryachkina is the new World Championship challenger». Besøkt 18. oktober 2020.
69. 1 2  Houska, Jovanka. «Goryachkina Wins Women's Candidates' With 2 Rounds To Spare». Besøkt 18. oktober 2020.
70. ↑  «Aleksandra Goryachkina Top Lists». Besøkt 18. oktober 2020.
71. ↑  Kulkarni, Rakesh. «Women's World Chess Championship: Ju Wenjun Strikes 1st». Besøkt 18. oktober 2020.
72. ↑  Kulkarni, Rakesh. «FIDE Women's World Championship: Goryachkina Strikes Back As Match Moves To Russia». Besøkt 18. oktober 2020.
73. ↑  Fischer, Johannes. «Goryachkina grabs the lead». Besøkt 18. oktober 2020.
74. ↑  Kulkarni, Rakesh. «FIDE Women's World Championship: Ju Wenjun Strikes Twice, Leads With 2 Games To Go». Besøkt 18. oktober 2020.
75. ↑  Kulkarni, Rakesh. «Goryachkina Wins Last Game To Force Playoff At FIDE Women's World Chess Championship». Besøkt 18. oktober 2020.
76. ↑  Peterson, Macauley. «Ju Wenjun remains World Champion». Besøkt 18. oktober 2020.
77. ↑  «Pavel Ponkratov Wins Russian Championship Higher League». Besøkt 5. juli 2021.
78. ↑  «A stunning performance by 22-year-old Aleksandra Goryachkina, who scores 5/5 with the white pieces, climbs to 2610.5 on the live rating list & qualifies for the "Men's" Russian Championship!». Besøkt 5. juli 2021.
79. ↑  «FIDE World Cup: Goryachkina wins Women's World Cup; Praggnanandhaa eliminates Caruana to reach finals». Besøkt 22. august 2023.
80. ↑  «European youth team championship U18 – Girls». Besøkt 18. oktober 2020.
81. ↑  «World Youth U-16 Chess Olympiad 2014». Besøkt 18. oktober 2020.
82. ↑  Marin, Mihail. «The Slav Defence: Cemil Can Ali Marandi (2423) - Aleksandra Goryachkina (2441)». Arkivert fra originalen 4. mars 2016. Besøkt 18. oktober 2020.
83. ↑  Marin, Mihail. «India wins U16 Olympiad in Gyor». Besøkt 15. august 2015.
84. ↑  «19th European Women's Team Chess Championship 2013». Besøkt 18. oktober 2020.
85. ↑  «Board Standings». Besøkt 18. oktober 2020.
86. ↑  «Women's World Team Chess Championship 2015 Chengdu, China». Besøkt 18. oktober 2020.
87. ↑  «2015 ETCC: Individual board prizes – Women's section» (PDF). Arkivert fra originalen (PDF) 23. november 2015. Besøkt 23. november 2015.
88. ↑  «42nd Olympiad Baku 2016 Women». Besøkt 18. oktober 2020.
89. ↑  «2017 World Team Chess Championship (Women)». Besøkt 18. oktober 2020.
90. ↑  «21th European Women's Team Chess Championship 2017 Women Section». Besøkt 18. oktober 2020.
91. ↑  «20 russian championship(male teams)». Besøkt 18. oktober 2020.
92. ↑  «21 russian championship(male teams) 2014». Besøkt 18. oktober 2020.
93. ↑  «XXII чемпионат России по шахматам среди мужских команд 2015 г.». Besøkt 18. oktober 2020.
94. ↑  «Kosintseva, Nadezhda». *ratings.fide.com*. Besøkt 31. mars 2024.
95. ↑  «Kosintseva, Tatiana». *ratings.fide.com*. Besøkt 31. mars 2024.
96. ↑  «Aleksandra Goryachkina». Besøkt 18. oktober 2020.
97. ↑  Marin, Mihail. «The Slav Defence: Cemil Can Ali Marandi (2423) - Aleksandra Goryachkina (2441)». Arkivert fra originalen 4. mars 2016. Besøkt 18. oktober 2020.

Eksterne lenker
---------------

* (en) Alexandra Goryachkina – kategori av bilder, video eller lyd på Commons Rediger på Wikidata
* (en) Aleksandra Gorjatsjkina – FIDE Rediger på Wikidata

* (en) Aleksandra Gorjatsjkina – chessgames.com Rediger på Wikidata

* (en) Aleksandra Gorjatsjkina – Chess.com Rediger på Wikidata

* (en) Aleksandra Gorjatsjkina – 365Chess.com Rediger på Wikidata
* Aleksandra Gorjatsjkina på Instagram Rediger på Wikidata